Archivu 31 de Xineru de 2010
#000000
¡Ya llevamos con vosotros namás y na menos que 2 años! 😀
#000001
Ye inevitable echar la vista atrás nesti caberu añu...
#000002
Un añu onde Softastur tuvo un bon emburrión gracies a que se xuntaron más persones con ganes de tornar software llibre (¿y tú? ¿apunteste? mira esti manual), consiguiendo tar ente les 25 llingües más tornaes nel mundu 😀 ¡Ehí ye nada! Y encima 4 asturianos ente los 20 traductores más activos.
L’usu d’Ubuntu españó gracies al instalador y un sistema casi (quedaba la OpenOffice) n’asturianu. Algamando la meyor versión d’Ubuntu hasta’l momentu: la 9.10.
Asoleyóse Edubuntu, pa que los escolinos puedan dar clas col ordenador 😀
Tuvimos unos perprestosos Talleres d’Instalación d’Ubuntu n’Uviéu, Sietes, Turón, Ibias y Xixón, nos que conocimos a muncha xente y vimos la espectación y alegría nes cares cuando per primer vegada ven dalgo tan ablucante como un sistema operativu que fala la nuestra llingua.
Salimos na TV nel programa Nós.
#000003
Tamién ñació’l Loco Team d’Asturies.
#000004
Too esto demostrando que la llingua asturiana val pa cualisquier ámbitu 😀 Y enfotándonos en qu’algames la to llibertá informática 😉
#000006
¡Gracies por lleenos! ¡Y siguiremos puxando muncho más! 😉
#000007
Vamos poner un exemplu: uses Firefox nel tayu y tamién nel sobremesa y portátil del to llar, y ye un coñazu tener distintos marcadores y claves en cada ordenador 😀 Con Weave Sync puedes sincronizar ente varios ordenadores los tos marcadores, preferencies, historial, contraseñes... de manera tresparente, rápida, encriptada, de bladre y cencilla. Pa quien se preocupe de la privacidá abondo, tamién puede montar el so propiu sirvidor, y direicionar esti complementu escontra él.
#000011
Yo acabo de camudar el complementu Xmarks por Weave y toi sorprendíu de la velocidá de sincronización ya integración :O
#000012
Pa instalalu, vete a la web oficial y calca en Download 😉
#000013
DefectiveByDesing. Nueva campaña de la FSF
#000015
Firefox apostará por estándares llibres con HTML5 (Google y Apple non)
#000018
Mozilla acaba de rebelase escontra la intención de nun respetar los estándares HTML5 por parte d’Apple y Google. Vamos ver los motivos...
#000019
La causa: Apple y Google sofiten el formatu H.264 nel HTML5, lo cual permite embeber videu. Y dambos usen esi formatu nos sos restoladores (Safari y Chrome).
#000020
El problema: El formatu H.264 ye una tecnoloxía patentada que requier el pagu de tases prohibitives pa que pueda ser incluyíu nuna aplicación (5.000.000$ anuales). Aunque aceptasen pagar eses tases, enxamás cubriríen a los derivaos del restolador ni a les distribuciones Linux que lo lleven consigo. Amás, les condiciones pa obtener una llicencia d’usu podríen empeorar añu tres añu.
#000021
L’estallíu: Google adoptólu pa Youtube, sabiendo toos el poder que tien Youtube ente la xente, y que puede marcar el futuru.
#000022
La rebelión: Mozilla espublizó que nun amestará sofitu pal formatu H.264 agora nin nel futuru pal so restolador Firefox.
#000023
La solución: La solución yes TÚ. Ente toos debemos lluchar y caltener los estándares: Nun uses restoladores web d’Apple nin Google, nun visites Youtube o webs que faigan usu d’esi formatu. Ente les alternatives a los restoladores de Google y Apple tienes Firefox, Arora, Epiphany... y toos ellos n’asturianu 😀
#000024
¿Quies más? Equí puedes lleer la esplicación oficial, y otru blogue.
#000025
¿Qué vas facer esti sábadu 20 de febreru?
#000027
Apagar el monitor nun equipu ensin sirvidor gráficu.
#000030
Resulta que tengo un portatil vieyu de sirvidor caseru pa compartir ficheros colos collacios y coses así. Nun tien entornu gráficu y alministrolo por SSH, por esto nun necesito monitor, pero claro nun puedo desenchufalu... Marquinos apurrióme la solución na llista de corréu de Softastur.
#000031
Namás que hai d’instalar el paquete vbetool, yo ficelo en Debian como root (n’Ubuntu ye igual pero poniendo “sudo” delantre de cada comandu).
#000032
apagamos el monitor y con
#000033
Esto ta mui bien pero los que somos vagos nun mos presta tener qu’escribir comandos cada vez que prendemos el ordenador, entos solucionélo faciendo un script de shell pa executalu nel arranque.
#000034
# description: mata’l monitor nel arranque
#000035
Guardamos con “ctrl+o” y zarramos con “ctrl+x”
#000036
y agora pa executalu nel aniciu del sisitema editamos el ficheru rc.local
#000037
y siempres enriba de la llinia que diz “exit 0” ponemos
#000038
Así cada vez que reaniciemos el equipu tendrá’l monitor apagáu.
#000039
Dí-y a Ubuntu qué aplicaciones te prestaría incluyir...
#000041
La llibertá y el saber escuchar son coses a agradecer nuna distribución tán bona como Ubuntu.
#000042
A Ubuntu prestaría-y saber qué pienses tocante a la inclusión/non inclusión de dalgunes aplicaciones. Ye por eso, qu’habiliten un cuestionariu, pa que, si tienes unos segundinos, dexes ehí la to opinión.
#000043
El formulariu tiéneslu en: 
#000044
Güei vamos ver lo cenciello que ye disponer d’esti llanzador d’aplicaciones, que cunta con un estilu “docky”. Nun va facenos falta tener Compiz instaláu. (si lu tenéis, meyor). L’aspeutu final del nuesu llanzador, va a ser ésti:
#000046
Vamos a ello. Abrimos una terminal, y escribimos lo siguiente:
#000047
Dende esti momentu, n’Aplicaciones–>Accesorios , yá podríemos executar Gnome-Do. (pero entá nun vamos facelo). Les posibilidaes son munchísimes, pero equí vamos ver cómo instalar el llanzador tipu Dock. Pa ello, fáinos falta habilitar Compositing de Metacity. ( Nota: Si tienes instaláu Compiz, podrás saltate estos pasos d’activar Compositing )
#000048
Dámos-y al botón de Executar, y abrirásenos l’editor de configuraciones. Vamos al camín apps–>metacity–>general , activamos la caxella compositing_manager y zarramos la ventana.
#000050
Yá tenemos compositing, y vamos a executar Gnome-do . Vamos a Aplicaciones–>Accesorios–>Gnome-Do apaecerá esta pantalla, y calcamos na flechina que vos marco (na imaxe) en color bermeyu, y escoyemos Preferences
#000051
Agora vamos a la llingüeta “Appearance“, y escoyemos na llista la opción “Docky”
#000052
Ver videos de Youtube con Totem
#000054
Nun hai muncho que dicir tocante a Youtube, tol mundu tien visitao el sitiu web de videos más afamáu de la rede. La “pega” de Youtube, ye que’l sitiu tien más publicidá que la camiseta d’un pilotu de rallies. Si quies evitate toa esta publicidá, puedes facelo, usando Totem.
#000055
Nel panel allugáu a mandrecha, estenderexa la llista d’arriba, y esbilla “Youtube“. Agora, namás tienes qu’escribir na caxa de gueta, el términu que quies alcontrar. Bien cenciello, eh? 😉
#000056
Déxovos con una captura del trailer de Harry Potter con subt. n’asturianu.
#000057
Cursu de redes d’área llocal en Linux
#000059
Restolando pela rede, aporté a una páxina que pertenez al Ministeriu d’Educación, au s’ufre un Cursu de redes d’área llocal en Linux. Namás-y eché un güeyu perenriba, pero tien bona pinta.
#000060
Puede descargase en PDF (son 16 capítulos = 16 PDF’s). Como ye un coñazu descargalos de ún en ún, fícevos la xera más cenciella, y tenéislos equí toos nesti ficheru comprimíu 😉
#000061